 R O M Â N I A

   MUNICIPIUL BRAD
           P R I M A R
 Nr. 156/11829/18.10.2021

R E F E R A T   D E   A P R O B A R E 
privind rectificarea bugetului Municipiului Brad pe anul 2021

Rectificarea bugetară propusă spre analiză, dezbatere şi aprobare are drept temei legal prevederile art.19 alin. 2 din Legea nr. 273/2006 privind finanţele publice locale, cu modificările și completările ulterioare, conform căruia ”Pe parcursul exerciţiului bugetar, autorităţile deliberative pot aproba rectificarea bugetelor prevăzute  la alin.1, lit. a şi b, în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite”.


În bugetul local al Municipiului Brad s-au încasat venituri în plus față de cele prognozate de la Ministerul Lucrărilor Publice Dezvoltării și Administrației pentru Proiectul „Creșterea gradului de transparență și facilitarea accesului cetățenilor la serviciile publice în format electronic” în sumă de 36,58 mii lei.


 Urmare cererii nr. 41359/11.10.2021 a Municipiului Brad, înregistrată la Administrația Județeană a Finanțelor Publice Hunedoara - Activitatea de trezorerie și contabilitate publică sub nr. HDG STZ 19154/12.10.2021, însoțită de documentele prevăzute de art. 20 alin. 6 din Ordonanța de Urgență a Guvernului României nr. 972021 cu privire la rectificarea bugetului de stat pe anul 2021, prin Decizia nr. 1153/D.G.R.F.P. Timișoara din data de 15.10.2021 s-a aprobat alocarea sumei de 172,53 mii lei pentru unitatea administrativ - teritorială Municipiul Brad, reprezentând sume defalcate din taxa pe valoarea adăugată pentru echilibrarea bugetelor locale pe anul 2021.

Având în vedere cele de mai sus, am inițiat prezentul proiect de hotărâre prin care am propus  majorarea bugetului local al Municipiului Brad pe anul 2021 atât la venituri, cât și la cheltuieli cu suma de 209,11 mii lei.

Astfel, veniturile bugetului Municipiului Brad pe anul 2021 se modifică cu suma de 209,11 mii lei la următoarele capitole bugetare:

- 11.02 -  “Sume defalcate din TVA“  .................................................172,53 mii lei; 
 - 42.02 - „Subvenții de la bugetul de stat”............................................  4,86 mii lei;
 - 48,02 - „Sume primite de la UE” .......................................................31,72 mii lei.

       Cheltuielile bugetului Municipiului Brad pe anul 2021 se modifică cu suma de 209,11 mii lei la următoarele capitole bugetare:

 - 51.02 – ”Autorități publice și acțiuni externe”   .......................................36,58  mii lei;
 - 81.02 - ”Combustibil și energie”............................................................172,53 mii lei, 


În contextul celor de mai sus am inițiat prezentul proiect de hotărâre  prin care am propus rectificarea bugetului Municipiului Brad pe anul 2021 cu suma de  209,11 mii lei, în sensul stabilirii veniturilor în sumă  de 35.172,93 mii lei şi a cheltuielilor în sumă de 36.679,90 mii lei și–l supun plenului Consiliului Local al Municipiului Brad spre dezbatere în forma prezentată.
 
Invoc în susţinerea propunerii mele prevederile Secţiunii a 2-a  din Legea nr. 15/2021 a bugetului de stat pe anul 2021, ale O.U.G. nr. 97/2021 cu privire la rectificarea bugetului de stat pe anul 2021, ale Ordinului  Ministrului Finanțelor nr.1171/2021 pentru punerea în aplicare a prevederilor art. 20 alin 3-18 din  O.U.G. nr. 97/2021 cu privire la rectificarea bugetului de stat pe anul 2021, precum și ale art.1 alin. 2, art. 8,  art. 39  şi art. 58 alin.1 lit. a din  Legea nr. 273/2006 privind finanţele publice locale, cu modificările şi completările ulterioare.

P R I M A R
          Florin CAZACU
